Pozdrav! OSM Bilješke (OSM Notes) služe za ostavljanje javnih napomena što treba ucrtati/ispraviti na karti.

Stoga bi trebale biti razumljive i ostalima (ali i autoru koji se za godinu dana možda neće više sjećati što je "x" negdje trebalo značiti). Npr. ako je ovdje  neko jezerce / bara (koje je prisutno stalno ili barem većinom godine) ono bi moglo biti interesantno i drugim ljudima koji tamo prolaze, pa je otvaranje Bilješke sadržaja npr. "ovdje je mala bara, cca. 10x30 metara" korisno! Onda možeš ili ti sam ili bilo tko drugi ucrtati to kao water=pond ili water=lake i to svima bude dostupno!

Ali ako se radi samo o privremenoj nakupini vode koja tamo više neće biti za par mjeseci, a koja ti je bitna samo za kratkoročnu orijentaciju (npr. taj dan da se znaš kojim putem se vratiti ili da sutra opet možeš do tamo), onda za to ne treba koristiti OSM Bilješke (jer takve privremene stvari ne ucrtavamo na kartu) nego neku drugu funkcionalnost (ne znam koju mobilnu app koristiš, u OsmAnd recimo imaš zastavice ili GPX waypoints ili čak lokalne "picture notes" koje možeš postaviti i koje ostaju samo na tvom uređaju).

Pa javi koje je od to dvoje da znamo da li samo zatvoriti Note, ili da ucrtamo nešto!

Slobodno pitaj ako trebaš još detalja, ili navrati na naš web forum ili telegram grupu https://osm-hr.org/openstreetmap-hrvatska/